

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УПРАВЛЯВАЩИЯ ОРГАН НА СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ**  **ЗА ПЕРИОДА 2023 - 2027 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Предложение за изменение на утвърдените Условия за изпълнение на одобрени заявления за подпомагане по интервенция II.И.2 „Професионално обучение и придобиване на знания“ от Стратегическия план за развитие на земеделието и селските райони на Република България (СПРЗСР) за периода 2023 - 2027 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

С Ваша Заповед № РД09-37 от 15.01.2025 г. са утвърдени Насоки за кандидатстване по интервенция II.И.2 „Професионално обучение и придобиване на знания“ от Стратегическия план за развитие на земеделието и селските райони на Република България (СПРЗСР) за периода 2023-2027 г, включващи: Условия за кандидатстване със заявления за подпомагане по интервенция II.И.2 „Професионално обучение и придобиване на знания“ от Стратегическия план за развитие на земеделието и селските райони на Република България за периода 2023-2027 г. и приложенията към тях (Приложение № 1); Условия за изпълнение на одобрени заявления за подпомагане по интервенция II.И.2 „Професионално обучение и придобиване на знания“ от Стратегическия план за развитие на земеделието и селските райони на Република България за периода 2023-2027 г. и приложенията към тях (Приложение № 2) *.*

В определения период на прием – от 15 януари 2025 г. до 17 март 2025 г., са постъпили 30 (тридесет) заявления за подпомагане по интервенцията.

С Ваша Заповед № РД09-389 от 09.04.2025 г. е определен екип за оценка на постъпилите заявления за подпомагане, който в срок до шест месеца от датата на приключване на приема следва да извърши административна проверка на заявленията, подлежащи на обработка в съответствие с процедурата за разглеждане на заявления за подпомагане по интервенциите по чл. 77, параграф 1, букви „а“ и „е“ и чл. 78 от Регламент (ЕС) 2021/2115, утвърдена със Заповед № РД 09-285 от 18.03.2023 на министъра на земеделието и храните.

Към 01.08.2025 г. постъпилите заявленията за подпомагане по процедурата са в етап на обработка.

Във връзка с прилагането на интервенция II.И.2 „Професионално обучение и придобиване на знания“ от СПРЗСР 2023 - 2027 г., в Министерство на земеделието и храните е постъпило писмо с рег. № 10-599/11.07.2025 г. от Държавен фонд „Земеделие“, с което предлагат да се направи изменение на Условията за изпълнение на одобрени заявления за подпомагане по интервенция II.И.2 „Професионално обучение и придобиване на знания“ и приложенията към тях, утвърдени със Заповед № РД09-37 от 15.01.2025 г. на ръководителя на УО на СПРЗСР 2023-2027 г.

Предложените изменения са свързани с отстраняване на фактически грешки в посочените изискуеми документи за междинно и окончателно плащане в Приложение № 1 „Документи за междинно и окончателно плащане, към условията за изпълнение“ към Условията за изпълнение, които не са приложими при провеждане на онлайн обучения и семинари.

Предложените изменения са следните:

* Присъствена форма за всяка група от курса/семинара, който е включен в искането за плащане, по образец съгласно Приложение № 4 – представя се при присъствено и хибридно обучение /за присъствените дни/ сканирана във формат .pdf или .jpg;

Пояснението се налага поради факта, че при онлайн проведено обучение или семинар попълването на присъствена форма е неприложима.

* Декларация - протокол, по образец съгласно Приложение № 9, попълнена от всяко едно лице, участвало в курс/семинар, което е включено в искането за плащане - представя се при присъствено и хибридно обучение /за присъствените дни/ във формат „рdf“ или „jpg“.

Пояснението се налага поради факта, че в стойността на опростения разход за онлайн обучение/семинар не са включени елементите: настаняване, изхранване и транспорт, които обучаемите лица декларират, че са получили по време на обучението с подписана Декларация - протокол, попълнена по образец съгласно Приложение № 9 от Условията за изпълнение.

* Списък с логовете на лицата участвали в онлайн обучение, за всеки един ден от обучението, с дата и час на логване и излизане от обучението (при онлайн и/или хибридно обучение), придружен със списък с имената на лицата и потребителските имена, с които са регистрирани в обучението.

Допълнението в текста е с цел проверка за съответствието на имената на участниците в случаите, в които те са регистрирани в онлайн платформата с потребителско име, което не съответства на имената им.

По отношение на приложенията към Условията за изпълнение се предлагат следните изменения:

* Изменение на образеца на „Приемо-предавателен протокол за получена услуга при провеждане на обучение/участие в семинар“ (Приложение № 10 от Условията за изпълнение), който бенефициентът подписва с доставчиците на услугата „настаняване и/или изхранване“.

В образеца на Приемо-предавателен протокол за получена услуга се премахва изискването за попълване на ЕГН и имена на обучаемите лица, като ще се попълва само общ брой на лицата и количеството на предоставените услуги, с цел намаляване на административната тежест за бенефициентите и защита на личните данни.

* В образеца на „Регистрационна книга на издадените сертификати за участниците в семинари“ (Приложение № 6 към Условията за изпълнение) се премахва изискването за подпис на лицето, получило сертификата, поради невъзможност за събиране на подписи при провеждане на онлайн обучения/семинари и с цел намаляване на административната тежест.
* Предложено е прецезиране на текста в т. 1 от раздел В „Мерки за информиране и публичност“ от Условията за изпълнение, с което бенефициентът се задължава да показва подкрепата от Стратегическия план от датата на сключване на административният договор до крайния срок за мониторинг.

С предложеното изменение се предвижда бенефициентите да се задължат да показват подкрепата от СПРЗСР 2023-2027 г. от датата на сключване на договора до получаване на окончателно плащане по одобреното заявление за подпомагане, тъй като за интервенция II.И.2 „Професионално обучение и придобиване на знания“ не са регламентирани задължения за периода след окончателно плащане.

Във връзка с гореизложеното предлагам да се изменят Условията за изпълнение на одобрени заявления за подпомагане по интервенция II.И.2 „Професионално обучение и придобиване на знания“ от СПРЗСР 2023 - 2027 г. и приложенията към тях.

Проектът на заповед за изменение на утвърдените „Условия за изпълнение на одобрени заявления за подпомагане по интервенция II.И.2 „Професионално обучение и придобиване на знания“ и приложенията към тях“, утвърдени със Заповед № РД09-37 от 15.01.2025 г. на ръководителя на УО на СПРЗСР 2023-2027 г., е публикуван на интернет страницата на Стратегическия план и в Системата за електронни услуги за писмени възражения и предложения, в съответствие с чл. 68, ал. 3 от Закона за подпомагане на земеделските производители.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 68, ал. 2 и ал. 5, изречение второ от Закона за подпомагане на земеделските производители, чл. 3, ал. 3 от Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС)2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент, (обн., ДВ бр. 92 от 2024 г.), предлагам да издадете заповед за изменение на Заповед № РД09-37 от 15.01.2025 г., с която са утвърдени Насоки за кандидатстване по интервенция II.И.2 „Професионално обучение и придобиване на знания“ от СПРЗСР 2023-2027 г.

**Приложение**: *Проект на заповед за именение на Заповед №* *РД09-37 от 15.01.2025 г.*

С уважение,

